Obwoi s oide Stådtheata in Inglståd im zwoaten Wejdkriag zasteat worn is, hods bis 1966 dauat bis a neie Spuistättn baut worn is. S neie Theata Inglståd is vom Architektn Hardt-Waltherr Hämer  konzipiat worn und hod 663 Plätz. Nem am Groaßn Haus hod s Theata Inglståd no via kloanare Spuistättn. S Kloane Haus am Turm Baur, de Freilichtbühne im Turm Baur, s Studio im Herzogskastn und de Werkstattbühne, de si emfois im Hämer-Bau befindt. Insgsamt findn in Inglståd rund 500 Auffiahrungen im Jåhr statt. In da Ståd is zudem a grouße Zoih vo weidan Bühnen z'findn, de vo Theatergruppn mit untaschiedlichen Trägan gfiaht wern.